ทหารรวบมือทิ้ง ไดนาไมต์ปลอม (ชมคลิป)
หญิงวัย54เก็บของเก่า อ้างเจอในกล่องเหล้า รับสารภาพเผลอลืมไว้,พบแล้วมือวางระเบิดไดนาไมต์ปลอม ปากซอยพัฒนาการ 65 ที่แท้เป็นหญิงเก็บของเก่า ทหาร ม.พัน 1 รอ. ตามไปเชิญตัวถึงที่พัก เรื่องโอละพ่อ เจ้าตัวบอกเจอในกล่องเหล้าเอาไปติดที่เสาไฟแต่ลืมเก็บกลับบ้านเลยเป็นเรื่อง เบื้องต้นยังไม่แจ้งดำเนินคดีในข้อหาใด เพราะพฤติกรรมไม่เข้าข่ายป่วนเมือง,กรณีพบวัตถุต้องสงสัยคล้ายระเบิดไดนาไมต์ ถูกนำมาแขวนติดกับเสาไฟฟ้า ปากซอยพัฒนาการ 65 ถนนพัฒนาการ แขวงและเขตประเวศ กทม.พื้นที่ สน.ประเวศ เมื่อวันที่ 1 เม.ย.ที่ผ่านมา ภายหลังตรวจสอบพบวัตถุดังกล่าวเป็นของปลอมทำจากแกนกระดาษชำระ 7 แท่ง มัดรวมกันด้วยเทปสีดำ ตรงกลางผูกติดกับนาฬิกาแบบดิจิตอล เจ้าหน้าที่จึงเก็บไว้เป็นหลักฐาน โดย พล.ต.ท.ศรีวราห์ รังสิพราหมณกุล ผบช.น. ที่เดินทางมาจุดเกิดเหตุ ระบุน่าเป็นการสร้างสถานการณ์ อยู่ระหว่างตรวจหาภาพจากกล้องวงจรปิดและเก็บลายนิ้วมือแฝงเพื่อตามตัวผู้ก่อเหตุ,ความคืบหน้าเมื่อเวลา 15.00 น. วันที่ 2 เม.ย. พ.อ.นพสิทธิ์ สิทธิพงศ์โสภณ รอง ผบ.ม.พัน. 1 รอ. ร.ต.ระวี เรืองอร่าม ผู้บังคับชุดควบคุมประเวศ และทหาร ม.พัน. 1 รอ. คุมตัวนางสารภี จันทร์หนองสรวง อายุ 54 ปี คนเก็บของเก่า จากบ้านพักในซอยพัฒนาการ 53 แขวงและเขตประเวศ กทม. มาสอบปากคำที่ สน.ประเวศ หลังสืบทราบว่า นางสารภีคือผู้ที่นำระเบิดปลอมไปแขวนติดที่เสาไฟฟ้าดังกล่าว,สอบสวนนางสารภีทราบว่าเก็บของเก่าในย่านดังกล่าวเป็นประจำ ก่อนเกิดเหตุพบกล่องเหล้ายี่ห้อชีวาส เมื่อเปิดออกพบเป็นระเบิดปลอม จึงหยิบออกมาจากกล่องนำไปเสียบไว้ที่เสาไฟฟ้า แต่ลืมเก็บกลับบ้านไปด้วย ทำให้ประชาชนที่พบเห็นแตกตื่นตกใจ เบื้องต้นนางสารภีถูกทหารเชิญตัวมาสอบปากคำเพิ่มเติมที่ พัน. สห.11 แขวงทุ่งพญาไท เขตราชเทวี กทม. โดยยังไม่แจ้งดำเนินคดีในข้อหาใด เนื่องจากพฤติกรรมไม่เข้าข่ายป่วนเมือง,ผู้สื่อข่าวรายงานว่าแนวทางการสืบสวนของทหารชุดนี้ หลังเกิดเหตุลงพื้นที่สอบพยานในจุดเกิดเหตุ ทราบว่าผู้ที่วางระเบิดปลอมเป็นคนเก็บของเก่าที่มาหาของเก่าเป็นประจำในย่านนี้ จึงขยายผลไปเชิญตัวนางสารภีมาสอบสวนจากที่พัก โดยเจ้าตัวยินดีให้ความร่วมมือกับทางราชการและไม่คิดว่าจะเป็นเรื่องราวใหญ่โต
พบแล้วมือวางระเบิดไดนาไมต์ปลอม ปากซอยพัฒนาการ 65 ที่แท้เป็นหญิงเก็บของเก่า ทหาร ม.พัน 1 รอ. ตามไปเชิญตัวถึงที่พัก เรื่องโอละพ่อ เจ้าตัวบอกเจอในกล่องเหล้าเอาไปติดที่เสาไฟแต่ลืมเก็บกลับบ้านเลยเป็นเรื่อง
ข่าวหน้า1,ระเบิดปลอม,จับมือวางระเบิด,ระเบิดไดนาไมต์ปลอม,ซอยพัฒนาการ 65,วางระเบิดปลอม,สารภี จันทร์หนองสรวง,เก็บของเก่า,ข่าว,ไทยรัฐออนไลน์,ข่าวทั่วไทย